MILL แจ้งเพิ่มทุนบริษัทย่อยเป็น 1.42 พันลบ. จากเดิม 1 ลบ. เสร็จสิ้น
MILL แจ้งการเพิ่มทุนบริษัทย่อย “มิลล์คอน สเปเชี่ยล สตีล” เป็น 1.42 พันลบ. จากเดิม 1 ลบ. เรียบร้อยแล้ว
28 เม.ย. 2558

บริษัท มิลล์คอน สตีล จำกัด (มหาชน) หรือ MILL ระบุว่า ตามที่ที่ประชุมวิสามัญผู้ถือหุ้นของบริษัท มิลล์คอน สเปเชี่ยล สตีล จำกัด ซึ่งเป็นบริษัทย่อย (บริษัทย่อย) ของ MILL เมื่อวันที่ 28 มี.ค. 2558 ได้มีมติอนุมัติให้เพิ่มทุนจดทะเบียนของบริษัทย่อยนั้น บริษัทขอแจ้งให้ทราบว่า บริษัทย่อยได้ดำเนินการจัดสรรหุ้นเพิ่มทุนเสร็จสิ้นแล้วจำนวน 1,414,000,000 บาท
โดยการออกหุ้นสามัญเพิ่มทุนจำนวน 14,140,000 หุ้น มูลค่าหุ้นที่ตราไว้หุ้นละ 100 บาท ซึ่งทำให้ทุนจดทะเบียนของบริษัทย่อยจากเดิมจำนวน 1,000,000 บาท เป็นทุนจดทะเบียนใหม่จำนวน 1,415,000,000 บาท และได้ดำเนินการจดทะเบียนเพิ่มทุน และเปลี่ยนแปลงหนังสือบริคณห์สนธิเพื่อให้สอดคล้องกับการเพิ่มทุนจดทะเบียนดังกล่าวกับนายทะเบียน กรมพัฒนาธุรกิจการค้า กระทรวงพาณิชย์เป็นที่เรียบร้อยแล้ว เมื่อวันที่ 24 เม.ย. 2558
ทั้งนี้ผลของการจดทะเบียนเพิ่มทุนตามข้างต้นทางบริษัทยังคงมีสัดส่วนการถือหุ้นในบริษัทย่อยเป็นจำนวนเท่าเดิม คือ 99.99% ของหุ้นทั้งหมดของบริษัทย่อย